Матвиенкэ Валентинэ КъБР-м и Iэтащхьэм къохъуэхъу
Къэбэрдей-Балъкъэр Республикэм и Iэтащхьэ Къанокъуэ Арсен къыщалъхуа махуэмкIэ къехъуэхъуащ Урысей Федерацэм и Федеральнэ Зэхуэсым ФедерацэмкIэ и Советым и УнафэщI Матвиенкэ Валентинэ. Абы къигъэхьа телеграммэм итщ:
«Си гуапэу сынохъуэхъу укъыщалъхуа махуэмкIэ. Уэ къэкIуэнур зи плъапIэ, зэфIэкI зыбгъэдэлъ, республикэм и гугъуехьхэр нэгъэсауэ къызыгурыIуэ, щIыналъэм зегъэужьыным, цIыхухэм я псэукIэр егъэфIэкIуэным, жылагъуэр зэкъуэгъэувэным къарууэ иIэ псори езыхьэлIэ унафэщIу зыкъэбгъэлъэгъуащ. Шэч къытесхьэркъым уи егугъуныгъэр Къэбэрдей-Балъкъэр Республикэм адэкIи зегъэужьынымкIэ, хабзэфIхэр хъумэнымкIэ, урысей къэралыгъуэр гъэбыдэнымкIэ сэбэп зэрыхъунум. Узыншагъэ быдэ уиIэну, уи Iуэхухэр ефIэкIуэну, уи мурад псори къохъулIэну, фIыгъуэу щыIэр къоуэлIэну си гуапэщ. Уэри уи Iыхьлыхэмрэ уи благъэхэмри мамырыгъэрэ насыпрэ фиIэну сынывохъуэхъу».
КъБР-м и Iэтащхьэмрэ Правительствэмрэ я пресс-IуэхущIапIэ.
